laion/Wikipedia-Exotic huggingface dataset:
קבוצת קרב (האיחוד האירופי)

קבוצות הקרב של האיחוד האירופי הן יחידות מיוחדות בצבאות המדינות החברות באיחוד האירופי הכפופות ישירות למועצת האיחוד. עקרונות הפעולה של קבוצות הקרב נקבעו במדיניות הביטחון וההגנה המשותפת. קבוצת קרב סטנדרטית היא גדוד בן 1,500 חיילים מתוגבר בתומכי לחימה, אולם ישנן קבוצות קרב גדולות יותר. חלק מקבוצות הקרב מורכבות מחיילים מצבא אחד בלבד, בעוד חלקן מורכבות מחיילים מצבאות רבים. הרעיון הראשוני ליצור יחידות רב-לאומיות בגודל גדוד אשר יהיו כפופות ישירות למועצת האיחוד ויהיו זמינות לתגובה מהירה בכל מקום, הועלה לראשונה בפומבי בפסגת המועצה האירופית ב-10–11 בדצמבר 1999 בהלסינקי. הרעיון קיבל חיזוק לאחר מבצע ארטמיס ב-2003, אז הצליחו מדינות האיחוד האירופי להרכיב במהירות כוח רב-לאומי שסייע במשימת השכנת שלום בקונגו. בעקבות המבצע, ב-10 בפברואר 2004 פרסמו צרפת, גרמניה ובריטניה תוכנית מפורטת להקמת קבוצות קרב. בנובמבר של אותה שנה הוקמו כבר 13 קבוצות כאלה. בשנת 2007 הוקמה קבוצת הקרב הבלקנית בהשתתפות שש מדינות. בשנת 2009 הוקמה קבוצת הקרב הצ'כית-סלובקית. בשנת 2010 הוקמה קבוצת הקרב הבריטית-הולנדית. בשנת 2013 הוקמה קבוצת הקרב ויימאר בהשתתפות פולין, גרמניה וצרפת. מטרתן העיקרית של קבוצות הקרב היא לשמש ככוח שמירת שלום במקומות שונים ברחבי העולם, אולם נכון ל-2021 מעולם לא הופעלה קבוצת קרב מחוץ לגבולות האיחוד האירופי. קבוצות הקרב אמורות להיות מופעלות רק באישור מועצת האיחוד האירופי, והן צריכות להיות מוכנות לפעולה תוך חמישה עד עשרה ימים מהרגע שהתקבלה ההכרעה במועצה לצאת לפעולה. פעולה של קבוצת קרב אמורה להימשך 30 יום. קבוצת קרב סטנדרטית היא יחידה בגודל של גדוד מתוגבר בתומכי לחימה, בן 1,500 חיילים. עם זאת, ישנן קבוצות קרב גדולות יותר. בסך הכל לאיחוד האירופי ישנן 18 קבוצות קרב, ובכל רגע נתון אמורות שתיים מהן להיות בכוננות. קבוצות הקרב מתחלפות בתפקיד זה מדי חצי שנה. הצבאות הגדולים באיחוד האירופי (צרפת, גרמניה ואיטליה) מפעילים קבוצות קרב משלהם. הצבאות הקטנים יותר משתתפים בדרך כלל בקבוצות קרב רב-לאומיות. עם זאת, בכל קבוצה כזו ישנה "מדינה מובילה" אשר אחראית על הפיקוד. כל מדינות האיחוד האירופי שולחות חיילים לקבוצת הקרב למעט מלטה ודנמרק. כמו כן, בקבוצות הקרב משתתפות גם ארבע מדינות שאינן חברות באיחוד: מקדוניה הצפונית, טורקיה, נורווגיה ואוקראינה. קבוצת הקרב הבלקנית קבוצת הקרב הנורדית קבוצת הקרב וישגראד קבוצת הקרב 107 קבוצת הקרב הבריטית קבוצת הקרב הבריטית-הולנדית קבוצת הקרב הצ'כית-סלובקית קבוצת הקרב ויימאר מדיה וקבצים בנושא קבוצת קרב בוויקישיתוף אתר האינטרנט הרשמי של קבוצת קרב האתר הרשמי של האיחוד האירופי קבוצות הקרב של האיחוד האירופי באתר שירות הפעולה החיצוני האירופי קבוצות הקרב של האיחוד האירופי באתר מועצת האיחוד האירופי תוכנית קבוצות הקרב באתר הפרלמנט האירופי Has the EU army's time come?
קבוצת הקרב הנורדית

קבוצת הקרב הנורדית היא קבוצת קרב של האיחוד האירופי. קבוצת הקרב כוללת חיילים משבע מדינות בהובלת שוודיה. קבוצת הקרב הוקמה ב-2008, על בסיס הגדוד ה-41 של צבא שוודיה. בהמשך הצטרפו לקבוצה חיילים ממדינות נוספות, אולם שוודיה נותרה המדינה המובילה בקבוצה, ובהתאם לכך מפקדי הקבוצה נבחרים מקרב הצבא השוודי ומפקדת הקבוצה נמצאת באנשפינג שבשוודיה. הקבוצה כוללת 2,500 חיילים, אשר מתוכם 1,900 שוודים. שאר המדינות המשתפות בקבוצה הן: פינלנד פינלנד – 60 חיילים אירלנד אירלנד – 170 חיילים אסטוניה אסטוניה – 50 חיילים לטביה לטביה – 150 חיילים ליטא ליטא – 50 חיילים נורווגיה נורווגיה – 50 חיילים קבוצת קרב (האיחוד האירופי) מדיה וקבצים בנושא קבוצת הקרב הנורדית בוויקישיתוף אתר הצבא השוודי אתר האיחוד האירופי
ספר חשבונות

ספר חשבונות הוא ספר או אוסף רשומות שבהן נרשמות תנועות בחשבון. לכל חשבון יש יתרת פתיחה או העברה והוא ירשום עסקאות כחיוב או כזיכוי בעמודות נפרדות וביתרת הסיום או הסגירה. ספר החשבונות הוא סכום כולל של כל תתי הסכומים שהוכנסו ביומנים תומכים, המפרטים תנועות בודדות לפי תאריך. כל עסקה זורמת מיומן לפנקס חשבונות אחד או יותר. הדוחות הכספיים של חברה מופקים מסיכומים מסכם בפנקסי החשבונות. ספרי חשבונות כוללים: פנקס מכירות, רישום חשבונות חייבים. ספר חשבונות זה מורכב מהעסקאות הפיננסיות שבוצעו על ידי לקוחות לחברה. פנקס רכישות רושם כסף שהוצא לרכישה על ידי החברה. ספר חשבונות כללי המייצג את חמשת סוגי החשבונות העיקריים: נכסים, התחייבויות, הכנסות, הוצאות והון. עבור כל חיוב שנרשם בספר חשבונות, חייב להיות זיכוי מתאים כך שהחיובים יהיו שווים לזיכויים בסיכומים הגדולים. מדיה וקבצים בנושא ספר חשבונות בוויקישיתוף
קבוצת הקרב הבלקנית

קבוצת הקרב הבלקנית היא קבוצת קרב של האיחוד האירופי. קבוצת הקרב כוללת חיילים משש מדינות בהובלת יוון. קבוצת הקרב הוקמה ב-2007, עם חיילים מיוון, קפריסין, רומניה ובולגריה. בשל כך, קבוצת הקרב נודעה בשנותיה הראשונות בכינוי "HELBROC" - ראשי התיבות של המדינות החברות בה. יוון היא המדינה המובילה בקבוצה. מטה הקבוצה ממוקם בלאריסה. ב-2011 שלחה אוקראינה לקבוצה 10 קציני מטה, יחידת נחתים, כלי רכב משוריינים ומטוס איליושין Il-76. בהצהרת ריגה מ-22 במאי 2015, שיבחו מדינות מזרח אירופה החברות באיחוד האירופי, את החלטתה של אוקראינה לסייע לאיחוד אף על פי שהיא איננה חברה בו, ולמרות המלחמה בדונבאס. החל מ-2016 שולחת סרביה חיילים לקבוצה. קבוצת קרב (האיחוד האירופי) Cyprus signs Balkan battle group for EU אתר האיחוד האירופי
קבוצת הקרב ויימאר

קבוצת הקרב ויימאר הייתה קבוצת קרב של האיחוד האירופי. קבוצת הקרב כללה חיילים ממשולש ויימאר בהובלת פולין. ב-2006 הודיעו מנהיגי גרמניה, צרפת ופולין על רצונם בהקמת קבוצת קרב משותפת לשלוש המדינות. עם זאת, המשא ומתן על הקמת הקבוצה החל רק ב-2009 והסתיים רק ב-2011. סוכם שפולין תהיה המדינה המובילה בקבוצה, ולפיכך היא זו שתמנה את המפקדים. תחם הלוגיסטיקה יהיה באחריותה של גרמניה, ותחום הרפואה באחריותה של צרפת. סוכם שהקבוצה תתקיים במהלך חצי השנה הראשונה של 2013, אולם היא הורכבה ועברה אימונים במהלך 2012. ב-1 בינואר 2013 הוקמה הקבוצה באופן רשמי ונכנסה לכוננות עד 30 ביוני של אותה שנה. קבוצת קרב (האיחוד האירופי) 17 Brygada rusza na europejski dyżur Polacy zakończyli dyżur bojowy w Unii
קבוצת הקרב הצ'כית-סלובקית

קבוצת הקרב הצ'כית-סלובקית הייתה קבוצת קרב של האיחוד האירופי. קבוצת הקרב כללה חיילים מצ'כיה ומסלובקיה. ההחלטה להקים קבוצת קרב משותפת לצ'כיה ולסלובקיה, התקבלה ב-2005 בידי שתי המדינות, אולם המשא ומתן על פרטי התכנית נמשך עד 2008. לבסוף סוכם כי מרבית החיילים בקבוצה יהיו צ'כים, ובהתאם לכך צ'כיה תנהיג את הקבוצה. הקבוצה החלה להיערך בתחילת 2009, והיא כללה 2,200 חיילים צ'כים ו-400 חיילים סלובקים. מפקדת הקבוצה הייתה דווקא בפוטסדאם שבגרמניה. הקבוצה הייתה בכוננות קרבית במהלך המחצית השנייה של 2009. קבוצת קרב (האיחוד האירופי) Bojové skupiny EU: od roku 2005 stále v kasárnách
קבוצת הקרב הבריטית-הולנדית

קבוצת הקרב הבריטית-הולנדית הייתה קבוצת קרב של האיחוד האירופי. קבוצת הקרב כללה חיילים מהממלכה המאוחדת ומהולנד. קבוצת הקרב הוקמה ב-2009 על בסיס חיל הנחתים הבריטי-הולנדי אשר קיים מאז 1972. ההולנדים תגברו עוד את הקבוצה בתומכי לחימה שונים. מפקדת הקבוצה הייתה בלונדון, ולאורך שנת 2009 היא ערכה תמרון משותף לפני שנכנסה לכוננות קרבית בתחילת שנת 2010. כמתחייב ממדיניות קבוצות הקרב של האיחוד האירופי, הקבוצה הייתה בכוננות קרבית עד אמצע השנה. קבוצת קרב (האיחוד האירופי) Volpi, Valerio, Why Europe Will Not Run the 21st Century: Reflections on the Need for a New European Federation. Cambridge Scholars Publishing, Cambridge (2011), p. 155. ISBN 1443830526. Geraadpleegd op 9 juli 2015.
אאוטסייט

ריצ'רד אנדרו (באנגלית: Richard Andrew; נולד ב-17 בפברואר 1983), הידוע בשם הבמה אאוטסייט (Outasight) הוא זמר, כותב שירים וראפר אמריקאי. יש לו השפעה גם בתחומי מוזיקה נוספים לפופ כמו היפ פופ, רוק ומוזיקת נשמה. ריצ'רד אנדרו נולד וגדל ביונקרס, ניו יורק. הוא התחיל לנגן גיטרה בגיל תשע. אאוטסייט החל להופיע בבמות קטנות ברחבי ניו יורק. בשנת 2007 הוא הוציא מיני אלבום ראשון Employee of the Year. בשנת 2009 הוא נחתם על ידי "וורנר רקורדס". בדצמבר 2009 הוא הוציא מיקסטייפ Further. בשנת 2010 הוא הוציא מיני אלבום Further בעזרת "אסיילום רקורדס". האלבום קיבל ביקורת חיובית ממספר מבקרים לרבות ריי ויליאם ג'ונסון בשנת 2012 הזמר הוציא את אלבום הראשון Nights Like These. ‏ "Tonight Is the Night", שנכלל באלבום, הגיע למעמד של תקליט פלטינה בארצות הברית ובאוסטרליה. במצעד הפזמונים Mainstream Top 40 הוא הגיע למקום ה-14. בשנת 2015 אאוטסייט הקים חברת תקליטים בשם RPM MSC. האלבום Big Trouble יצא במהלך שנת 2015. אלבום נוסף Future Vintage Soul יצא בשנת 2018. האלבום החמישי Jamz יצאה בשנת 2021. 2012: Nights Like These 2015: Big Trouble 2017: Richie 2018: Future Vintage Soul 2021: Jamz 2010: Further EP 2019: No Vacancy EP 2007: Employee of the Year EP 2008: Radio New York 2009: From There to Here 2009: Further 2010: Never Say Never 2011: Figure 8 EP 2011: Get It Together 2013: Stay Gold מדיה וקבצים בנושא אאוטסייט בוויקישיתוף אתר האינטרנט הרשמי של אאוטסייט אאוטסייט, ברשת החברתית פייסבוק אאוטסייט, ברשת החברתית אקס (טוויטר) אאוטסייט, ברשת החברתית אינסטגרם אאוטסייט, באתר סאונדקלאוד (באנגלית) אאוטסייט, באתר Last.fm (באנגלית) אאוטסייט, באתר AllMusic (באנגלית) אאוטסייט, באתר MusicBrainz (באנגלית) אאוטסייט, באתר Discogs (באנגלית) אאוטסייט, באתר Songkick (באנגלית) אאוטסייט, באתר Genius אאוטסייט, באתר בילבורד (באנגלית) Review Of Outasight's Further | The Smoking Section, web.archive.org, ‏2012-02-28
ששון קדם

ששון קדם (נולד ב-1964) הוא מעצב אופנה ישראלי. קדם נולד בגבעתיים, שירת בצבא כמפקד טנק בשריון ולמד לתואר בהנדסת תעשייה וניהול במכללת תל אביב, אחרי כן למד ציור אצל הצייר משה גבעתי וקורס לימודי תדמיתנות, דבר שהוביל אותו לעסוק באופנה וב-1995 פתח את הסטודיו שלו. הוא עיצב את התלבושות למספר סדרות טלוויזיה ובהן "בטיפול", "בנות הזהב", "בובות", למחול ובהם להקת בת שבע, ליאת דרור וניר בן גל, למופע של רנה שינפלד, ורטיגו, לתיאטרון גשר, למופעי מוזיקה הפרויקט של עידן רייכל ולקולנוע "הסודות". ב-2005 הוציא את קו הביגוד "ששון קדם One" המיועד לנשים במידות גדולות, ב-2009 הוציא את הקולקצייה "One" שמעבר לחנויותיו נמכרה גם ברשת החנויות "רזילי". הוא שימש כמנטור עבור המתמודדים בתוכנית "פרויקט מסלול". בשנת 2015 החל לעצב אופנה יחד עם דורין אטיאס, והמותג שלהם, פטיט דוריס, הומלץ במגזין ווג הבריטי. בוטיקים ברחבי העולם מוכרים את קדם ששון: בארצות הברית, אוסטרליה, רוסיה, גרמניה ופינלנד. אתר האינטרנט הרשמי של ששון קדם ששון קדם, ברשת החברתית אינסטגרם ששון קדם, במיזם "אישים" לתיעוד היצירה הישראלית ששון קדם משנה פרופורציות זרעי קיץ הדס שואף, בכל דור ודור: כך תתלבשו לארוחת הסדר, באתר כלכליסט, ‏28 במרץ 2010 הדס שואף, ששון קדם לנשים רזות: "אתן מפחדות!", באתר Xnet‏, 15 בנובמבר 2012 יצואנים ישראלים משתתפים החודש ב-5 תערוכות בינלאומיות, באתר port2port אלינור דביר‏, "נוצר ביקוש לעשות ששון בקטן": הצצה ראשונה לקו החדש של ששון קדם, באתר וואלה, 29 במרץ 2017 קוקי פוקס, בר רפאלי ומוטי רייף אצלכם בסלון: שבוע האופנה הדיגיטלי יוצא לדרך, באתר mynet‏, 10 בפברואר 2021 איתי יעקב, המעצב ששון קדם חוזר למסלול: "המידות אצלי מתחילות ב-38 ומגיעות עד 210", באתר ynet, 1 באפריל 2021 שישה מותגי אופנה מקומיים מתאגדים תחת יוזמה ממשלתית, באתר הארץ, 17 ביוני 2011 ששון קדם, באתר ורטיגו ששון קדם, באתר תיאטרון גשר חממת מפעל הפיס לאופנה - מחזור 5, באתר מועצת מפעל הפיס לתרבות - אמנות ועיצוב רות פרל בהריר, שני מותגים ישראליים נכללים ברשימת ההמלצות של "ווג" בריטניה, באתר הארץ, 19 במרץ 2017 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גיא קפלן

גיא קפלן (נולד ב-26 באפריל 1987) הוא מאמן כדורסל ישראלי המשמש כעוזר מאמן בהפועל חולון בליגת העל. קפלן החל את דרכו כמאמן נוער ושימש בעבר כעוזר מאמן במספר קבוצות בליגת העל ומאמנה הראשי של הפועל גלבוע גליל. בתחילת דרכו עבר קפלן השתלמות בקבוצת הכדורסל של אוניברסיטת פלורידה סטייט. לאחר שובו לישראל מונה על-ידי עמוס פרישמן, מנכ"ל העמותה לקידום הספורט בגבעתיים, למאמן במחלקת הנוער של הפועל גבעתיים. קפלן גם אימן את קבוצת הכדורסל של תיכון שמעון בן צבי בעיר. את דרכו בליגת העל החל קפלן כעוזרו של אריאל בית הלחמי באליצור אשקלון. קפלן המשיך לשמש כעוזרו של בית הלחמי, שעבר לאמן את בני השרון והוחלף על-ידי מתן חרוש במהלך עונת 2012/13. בשנים 2013–2015 שימש קפלן כעוזר מאמן בהפועל תל אביב תחת ארז אדלשטיין ועודד קטש. לאחר מכן עבר לשתי עונות לקריית גת שם היה עוזרם של נתי כהן ואלעד חסין. ב-2017 שב קפלן לשתף פעולה עם אריאל בית הלחמי בהפועל גלבוע גליל. לקראת עונת 2019/20 החליף ליאור ליובין את בית הלחמי כמאמנה של גלבוע גליל וקפלן שימש כעוזרו עד אשר ליובין עבר לשמש כעוזרו של עודד קטש בפנאתנייקוס והוחלף על-ידי אבישי גורדון. קפלן המשיך כעוזר מאמן אך היה דומיננטי בצוות האימון כאשר במקרים רבים היה זה הוא שקיבל את ההחלטות. גלבוע הגיעה לסדרת הגמר של עונת 2020/21 שם הפסידה למכבי תל אביב. לקראת עונת 2021/22 מונה קפלן למאמנה הראשי של גלבוע/גליל. הוא השיג את ניצחון הליגה הראשון שלו כמאמן ראשי במשחק במחזור השני נגד מכבי תל אביב. גלבוע גליל סיימה את העונה במקום השמיני והודחה על-ידי הפועל ירושלים בסדרת רבע גמר הפלייאוף. לאחר סיום העונה הוחלף קפלן על-ידי רמי הדר. ביוני 2022 מונה קפלן לעוזרו של ליאור ליובין בהפועל באר שבע.בעונת 2022/23 זכה קפלן עם באר שבע באליפות הליגה הבלקנית. ביוני 2023 מונה למאמן הפועל גלבוע גליל בליגה הלאומית. במרץ 2024 פוטר מתפקידו כאשר מאזן הקבוצה עומד על שמונה ניצחונות מול אחד-עשר הפסדים. הוא הוחלף על-ידי שי סגלוביץ'. ביוני 2024 מונה קפלן לעוזרו של גיא גודס בהפועל חולון. קפלן שימש כעוזר מאמן בנבחרת הנוער תחת שרון אברהמי ואורן אהרוני. ב-2021 התמנה קפלן לעוזרו של אהרוני בנבחרת העתודה, וזכה עמה במקום הרביעי באליפות אירופה 2022 שנערכה במונטנגרו. במאי 2023 מונה קפלן לסקאוט בנבחרת ישראל. קפלן אב לשלושה ילדים ומתגורר בפתח תקווה. דף המאמן באתר מנהלת ליגת העל בכדורסל לוי בייזרמן, "הייתה לי עונה מדהימה בבאר שבע", 22 ביוני 2023, באתר mynet באר שבע והנגב ברק חקלאי, הנשק הסודי: המאמן הנוסף של גלבוע/גליל, באתר ynet, 7 ביוני 2021 גלבוע/גליל: גיא קפלן מונה למאמן, באתר ynet, 3 באוגוסט 2021 אור שקדי‏, רמי הדר סיכם בהפועל גלבוע/גליל לעונה אחת, ויחליף את גיא קפלן, באתר וואלה, 2 ביוני 2022 יעקב מאיר, גיא קפלן מונה לעוזר המאמן בהפועל ב"ש, באתר ישראל היום, 19 ביוני 2022 גיא קפלן חוזר לקווים של גלבוע גליל רשמי: שי סגלוביץ' מונה למאמן גלבוע גליל, באתר ערוץ הספורט, 28 במרץ 2024 גיא קפלן ומור נחום מונו לעוזרי מאמן בחולון, באתר ONE‏, 25 ביוני 2024 מונו צוותים מקצועיים לנבחרות הצעירות של ישראל, באתר איגוד הכדורסל, ‏10 בנובמבר 2021 "שמח ונרגש להיות מאמן נבחרת ישראל", באתר מנהלת הליגה, ‏23 במאי 2023
ניק כהן

ניק כהן (באנגלית: Nick Cohen;‏ נולד ב-1961 בסטוקפורט) הוא עיתונאי וסופר יהודי בריטי. ניק כהן נולד בסטוקפורט בסביבות מנצ'סטר. אביו היה יהודי בעל שורשים מרוסיה. ניקולס גדל במנצ'סטר ואחרי סיום בית הספר למד באוניברסיטת אוקספורד פילוסופיה, פוליטיקה וכלכלה. לאחר סיום הלימודים כהן החל לעבוד בתחום העיתונות. תחילה בבירמינגהם ואחר כך ב"אינדפנדנט" ו"האובזרבר". בתחילת הקריירה הוא היה מבקר מדיניות של טוני בלייר. בשנת 2003 הוא תמך בהשתתפות בריטית במלחמת עיראק ובשנת 2011 בפעילות צבאית בלוב. בשנת 2012 כהן קרא להתעברות צבאית פעילה במלחמת האזרחים בסוריה. בשנת 2006 הוא נכלל ברשימת עיתונאים בריטים "אילמופובים" שפורסמה על ידי המועצה המוסלמית של בריטניה. מאמר של כהן נגד UKIP שפורסם בשנת 2014 זכה בפרס העיתונות האירופאית. ניק כהן מתנגד לפעילות של הרחבת התנחלויות, אך תומך בפעילות צבאית נגד חמאס. ניק כהן פרסם מספר ספרים בנושאי פוליטיקה ואקטואליה. בשנת 2012 הוא פרסם ספר You Can't Read this Book בנושא צנזורה. מדיה וקבצים בנושא ניק כהן בוויקישיתוף אתר האינטרנט הרשמי של ניק כהן (באנגלית) ניק כהן, ברשת החברתית אקס (טוויטר) ניק כהן, ברשת החברתית Goodreads ניק הן על חייו
יאן טורופ

יאן טורופ (בהולנדית: Jan Toorop‏; 20 בדצמבר 1858 – 3 במרץ 1928) היה צייר הולנדי-אינדונזי, שפעל בסגנונות סמליים. עבודתו המוקדמת הושפעה מתנועת האימפרסיוניזם של אמסטרדם. יוהנס תיאודורוס טורופ נולד ב-20 בדצמבר 1858 באי ג'אווה בהודו המזרחית ההולנדית (אינדונזיה). אביו היה כריסטופל תיאודורוס טורופ, עובד מדינה, ואמו הייתה מריה מגדלנה קוק . הוא היה השלישי מבין חמישה ילדים וחי באי ליד סומטרה עד גיל תשע. לאחר מכן הוא נשלח לבית הספר בג'אווה. ב-1869 עזב את אינדונזיה להולנד, שם למד בדלפט ובאמסטרדם. ב-1880 הפך לסטודנט ברייקסאקדמיה באמסטרדם. הוא פגש את הצייר הבלגי ויליאם דגוב דה נונקס בשנת 1883 והשניים חלקו סטודיו לזמן מה ופיתחו ידידות חזקה.[4] מ-1882 עד 1886 התגורר בבריסל, שם הצטרף לקבוצת אמנים שבמרכזה ג'יימס אנסור. טורופ עבד בשנים אלו בסגנונות שונים, כמו ריאליזם, אימפרסיוניזם נאו-אימפרסיוניזם ופוסט-אימפרסיוניזם. לאחר נישואיו עם אנני הול, אישה בריטית, בשנת 1886, חילק טורופ את זמנו בין האג, אנגליה ובריסל, ולאחר 1890 גם בעיירת חוף הולנדית. במהלך תקופה זו הוא פיתח את הסגנון הסימבוליסטי הייחודי שלו, עם קווים דינמיים ובלתי צפויים, דמויות מסוגננות ועיצובים מעוקלים. בסוף המאה ה-19 (בשנת 1897) התגורר טורופ במשך 20 שנה בבית קטן בשוק בעיירת החוף דומבורג, וולצ'רן, זילנד. הוא עבד עם קבוצה של אמנים עמיתים, ביניהם מרינוס שורץ ופיט מונדריאן. לא היה ביניהם קשר סגנוני משותף. כל אחד היה עם האישיות שלו, אבל הם קיבלו את השראתם בזילנד - בדיונות, ביערות, בחופים ובאוכלוסייה האופיינית. טורופ היה המרכז של הקבוצה הזו. לאחר מכן הוא פנה לסגנונות אר נובו, שבהם נעשה שימוש במשחק קווים דומה למטרות דקורטיביות, ללא כל משמעות סמלית נראית לעין. ב-1905 המיר את דתו לקתוליות והחל לייצר יצירות דתיות. הוא גם אייר ספרים, הכין פוסטרים ועיצובי ויטראז'. לאורך כל חייו הפיק טורופ גם פורטרטים, בסגנונות בין מציאותיים מאוד לאימפרסיוניסטיים. טורופ מת ב-3 במרץ 1928 בהאג שבהולנד. בתו צ'רלי טורופ (1891–1955) הייתה אף היא ציירת, וכך גם נכדו אדגר פרנהוט. אתר האינטרנט הרשמי של יאן טורופ יאן טורופ, באתר Discogs (באנגלית) מדיה וקבצים בנושא יאן טורופ בוויקישיתוף Ontdek aquarellist, beeldhouwer, emailleur Jan Toorop, rkd.nl (בהולנדית) No owner, Toorop, Jean Theodoor (1858–1928), resources.huygens.knaw.nl, ‏2013-11-12 (ב־) Johannes (Jan) Theodoor Toorop, www.biografischwoordenboekgelderland.nl
ורביט סופטוור

ורביט סופטוור בע"מ (באנגלית: Verbit Software), המוכרת במותג Verbit, היא חברה פרטית ישראלית המפתחת תוכנה לתמלול אוטומטי, כלומר הפיכה אוטומטית של דיבור לטקסט, תוך הסתייעות במתמללים אנושיים. החברה הוקמה בנובמבר 2016 על ידי תום ליבנה, המשמש כמנכ"ל החברה, ד"ר אריק שלף (שהיה CTO ובהמשך הפסיק להיות פעיל בחברה) וקובי בן צבי (שהיה סמנכ"ל הנדסה ובהמשך הפסיק להיות פעיל בחברה). החברה מפתחת תוכנה לתמלול אוטומטי, תוך הסתייעות במתמללים אנושיים. התוכנה של החברה מקבלת כקלט קובץ קול ומתמללת אותו באופן אוטומטי. שירות נוסף מקבל קובץ וידאו כקלט, ומצמיד לו כתוביות באופן אוטומטי. שירות שלישי הוא תמלול של דיבור בזמן אמת. בשלושת המקרים התוצר של התהליך האוטומטי אינו מושלם, ולכן הוא מועבר לטיוב בידי מתמלל אנושי. תוצאת הטיוב מוזנת למערכת, ומאפשרת לה להשתפר באמצעות למידת מכונה. השפות המטופלות הן אנגלית וספרדית, עם כוונה להתרחב לשפות נוספות. שירותי החברה ניתנים בעיקר בתחומי החינוך, המדיה והמשפטים. מטה החברה שוכן בגבעתיים. במאי 2022 העסיקה החברה 570 עובדים, מתוכם 200 בישראל. בנוסף מעסיקה החברה כפרילנסרים כ-35,000 מתמללים ב-120 מדינות, שתפקידם לטייב את התמלול האוטומטי. במאי 2021 רכשה החברה את חברת ויטק (VITAC) האמריקאית, העוסקת ביצירת כתוביות לסרטים. בתחילת דרכה גייסה החברה 11 מיליון דולר. בינואר 2019 גייסה החברה 23 מיליון דולר. בינואר 2020 גייסה החברה 31 מיליון דולר. בנובמבר 2020 גייסה החברה 60 מיליון דולר. ביוני 2021 גייסה החברה 157 מיליון דולר והפכה לחד-קרן. בנובמבר 2021 גייסה החברה 150 מיליון דולר, ובנוסף בעלי מניות קיימים (עובדים ומשקיעים) מכרו מניות בסך 100 מיליון דולר. בפברואר 2024 הודיע תום ליבנה על עזיבתו את תפקיד מנכ"ל החברה ובמקומו מונה למנכ"ל יאיר אמסטרדם, נשיא החברה (וה-COO לשעבר). אתר האינטרנט הרשמי של ורביט סופטוור ורביט סופטוור, ברשת החברתית פייסבוק ורביט סופטוור, ברשת החברתית אקס (טוויטר) ורביט סופטוור, ברשת החברתית LinkedIn ורביט סופטוור, סרטונים בערוץ היוטיוב מסטארטאפ חדש לחד-קרן ב-4 שנים: ”היעד הבא: מיליארד דולר הכנסות”, באתר Geektime‏, 9 ביוני 2021 שירי דובר, "אנחנו כמו האובר של התמלול – מעסיקים פרילנסרים בכל העולם כדי לדייק ב-99%", "גלובס" הילה חיימוביץ', ‏חברת Verbit מגייסת עוד 23 מיליון דולר לטכנולוגיית התמלול האוטומטי שלה, באתר Geektime‏, 29 בינואר 2019 הגר רבט, "ב־2011 זיהיתי אתגר, ב־2016 מצאתי פתרון. והיום אנחנו הגדולים בעולם", באתר כלכליסט, 16 באפריל 2021 אתר האינטרנט הרשמי של VITAC הגר רבט, ורביט רוכשת ספקית כתוביות אמריקאית ב-50 מיליון דולר, באתר כלכליסט, 11 במאי 2021 עידן בן טובים, ‏חברת Verbit גייסה עוד 31 מיליון דולר כדי לפתח תמלול מבוסס AI, באתר Geektime‏, 15 בינואר 2020 הגר רבט, ורביט הישראלית גייסה 60 מיליון דולר, באתר כלכליסט, 19 בנובמבר 2020 נחמה אלמוג, ‏פלטפורמת התמלול ורביט גייסה 157 מיליון דולר והופכת ליוניקורן, באתר "אנשים ומחשבים", 9 ביוני 2021 מאיר אורבך, היוניקורן הישראלי Verbit גייס 250 מיליון דולר, השווי - 2 מיליארד, באתר כלכליסט, 23 בנובמבר 2021 מיטל וייזברג, ‏בצל סערת עזיבתו של ליבנה: ורביט מכריזה על מנכ"ל חדש, באתר גלובס, 5 בפברואר 2024
נואה אוקפור

נואה ארינזצ'וקוו אוקפור (בצרפתית: Noah Arinzechukwu Okafor; נולד ב-24 במאי 2000 בבינינגן שבשווייץ) הוא כדורגלן שווייצרי המשחק בעמדת החלוץ במילאן מהסרייה א’ ובנבחרת שווייץ. אוקפור גדל במחלקת הנוער של פ.צ. בזל מליגת העל השווייצרית. ב-19 במאי 2018 ערך את הופעת הבכורה שלו במועדון, בתיקו 2-2 נגד לוצרן במסגרת המחזור ה-36 בליגה לעונת 2017/2018. בסך הכל ערך אוקפור 39 הופעות ליגה במדי המועדון, בהן הבקיע שלושה שערים. ב-31 בינואר 2020 חתם אוקפור ברד בול זלצבורג מהבונדסליגה האוסטרית שם זכה ב4 אליפויות ו3 גביעי אוסטריה, בסך הכל כבש אוקפור 27 שערים ובישל עוד 15 ב75 הופעות בכל המסגרות, מתוכן 48 בהרכב. כל זאת על פני שלוש עונות. ב-22 ביולי 2023 חתם אוקפור במילאן מהליגה האיטלקית תמורת 14 מיליון אירו. ב-9 ביוני 2019 ערך אוקפור את הופעת הבכורה שלו בנבחרת שווייץ, בהפסד לנבחרת אנגליה במסגרת ליגת האומות 2018/2019. ב-15 בנובמבר הוא הבקיע את שער הבכורה שלו בנבחרת, בניצחון 4-0 על נבחרת בולגריה במסגרת מוקדמות מונדיאל 2022. נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024. פ.צ. בזל הגביע השווייצרי: 2018/2019 רד בול זלצבורג אליפות אוסטריה (3): 2019/2020, 2020/2021, 2021/2022 הגביע האוסטרי (3): 2019/2020, 2020/2021, 2021/2022 מדיה וקבצים בנושא נואה אוקפור בוויקישיתוף נואה אוקפור, ברשת החברתית אינסטגרם נואה אוקפור, באתר Transfermarkt נואה אוקפור, באתר Soccerway נואה אוקפור, באתר BDFutbol נואה אוקפור, באתר WorldFootball.net נואה אוקפור, באתר National Football Teams נואה אוקפור, באתר FootballDatabase.eu WELCOME TO SALZBURG, NOAH OKAFOR! באתר הרשמי של רד בול זלצבורג, 31 בינואר 2020 (באנגלית) Switzerland v England game report באתר הרשמי של אופ"א, 9 ביוני 2019 (באנגלית) Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
מאוריץ קרגור

מאוריץ קרגור (בדנית: Maurits Kjaergaard; נולד ב-26 ביוני 2003 בהרלב שבדנמרק) הוא כדורגלן דני המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית. בשנת 2017 הצטרף קרגור למחלקת הנוער של לינגבי, ובשנת 2019 הגיע למחלקת הנוער של רד בול זלצבורג מהבונדסליגה האוסטרית. באותה שנה החל לשחק בליפרינג, קבוצת המילואים של המועדון. ב-28 בפברואר 2021 ערך קרגור את הופעת הבכורה שלו ברד בול זלצבורג, בהפסד 2-1 לשטורם גראץ במסגרת המחזור ה-19 בליגה לעונת 2020/2021. זו הייתה הופעתו היחידה בעונה זו, בה זכתה רד בול זלצבורג באליפות אוסטריה. ב-22 בספטמבר 2021 הבקיע קרגור את שער הבכורה שלו במועדון, בניצחון 8-0 על קלסדורף במסגרת הסיבוב השני של הגביע האוסטרי לעונת 2021/2022. ב-2 בנובמבר ערך קרגור את הופעת הבכורה שלו בליגת האלופות, כשהחליף את מוחמד קמארה בדקה ה-89 בהפסד 2-1 לוולפסבורג במסגרת שלב הבתים לעונת 2021/2022. בעונת 2021/2022, כבש את שער הבכורה שלו נגד באיירן מינכן בהפסד 1-7 רד בול זלצבורג אליפות אוסטריה (2): 2020/2021, 2021/2022 הגביע האוסטרי (2): 2020/2021, 2021/2022 מדיה וקבצים בנושא מאוריץ קרגור בוויקישיתוף מאוריץ קרגור, ברשת החברתית אינסטגרם מאוריץ קרגור, באתר Transfermarkt מאוריץ קרגור, באתר Soccerway מאוריץ קרגור, באתר WorldFootball.net מאוריץ קרגור, באתר FootballDatabase.eu